[{"text_idx": "#000000", "text": "Lennukiso\u0303it on ta\u0308napa\u0308eval u\u0308sna tavaliseks liikumisviisiks muutunud, kuid po\u0303riseva u\u0308hetiivulisega taevalaotuste vallutamine tekitab pea igau\u0308hes kannatamatut elevust. Saaks juba a\u0308ra proovida!"}, {"text_idx": "#000001", "text": "U\u0308he ko\u0303rvetavalt kuuma suvepa\u0308eva hommikul so\u0303itsime rongiga Viljandisse. Eesma\u0308rgiks oli to\u0303usta taaskord pilvede ko\u0303rgusele, sellel korral aga istudes kopteri po\u0303risevas keres. Kui jo\u0303udsime paika, kus kopter meid lo\u0303buso\u0303idule pidi viima, kohtasime ka Arno positiivset ja energilist abikaasat, Tiinat. Muljetasime reisimisest ja kuulasime Arno ja Tiina po\u0303nevaid reisiseike Uus-Meremaalt."}, {"text_idx": "#000002", "text": "Kopter meie ees to\u0303usis ko\u0303rvulukustava mu\u0308rinaga o\u0303hku, tekitades enda u\u0308mber vo\u0303imsa tuule- ja tolmukeerise. Ku\u0308llaltki varsti oli ka meie kord kopterisse hu\u0308pata, et Viljandile uutmoodi ku\u0308lje alt pilk peale visata. Ta\u0308nu filmidest na\u0308htule oli meil kopteriso\u0303idust ha\u0308gune ettekujutus. Kujutasin ette, kuidas rappuv kopter to\u0303useb o\u0303hku, va\u0308risedes ja mu\u0308risedes kurjakuulutavalt. Tegelikult oli so\u0303it aga va\u0308ga sujuv. Ta\u0308nu kaitseks pa\u0308he pandud ko\u0303rvaklappidele ei olnud mu\u0308ra so\u0303tu ha\u0308irimas. U\u0308levalt oli na\u0308ha pa\u0308ikesekiirtes sa\u0308tendavat Viljandi ja\u0308rve ja pisikesi inimesi \u2013 autojuhte allpool laisalt laupa\u0308evaseid toiminguid teostamas. See oli va\u0308ga vo\u0303imas tunne. Kaugelt oli na\u0308ha isegi Vo\u0303rtsja\u0308rve."}, {"text_idx": "#000003", "text": "OU\u0308 Summukas alustas tegutsemist 2013. aasta lo\u0303pus ning lende alustati 2014. aasta kevadel. \u201cMulle on lendamine ammu meeldinud ja eriti helikopteriga lendamine,\u201d ra\u0308a\u0308gib ettevo\u0303tte eestvedaja Arno Ku\u0308tt. \u201cVo\u0303rreldes lennukiga on helikopteriga lendamisel palju eeliseid.\u201d Nimelt pole helikopteriga startimiseks ja maandumiseks lennuva\u0308lja vaja. O\u0303hku saab to\u0303usta isegi koduhoovist!"}, {"text_idx": "#000004", "text": "Elamuslennud toimuvad neljakohalise helikopteri Robinson 44 pardal, mis on toodetud 2008. aastal USAs. Selle kopteritu\u0308u\u0308bi esimene lend toimus 31. ma\u0308rtsil 1990. aastal ning neid on ta\u0308naseks toodetud juba u\u0308le viietuhande eksemplari. \u201cHelikopterist on lennukiga vo\u0303rreldes palju avaram va\u0308ljavaade. Lennuki mootor ja propeller on u\u0308ldjuhul lennuki ninad ja see takistab vaadet. Lisaks annab helikopteriga lendamine oluliselt suurema vabaduse kui lennuk,\u201d lisab Ku\u0308tt. Peale edaspidi lendamise on kopteriga vo\u0303imalik ku\u0308lg ees vo\u0303i tagurpidi lennata. U\u0308llatav on see, et kopteriga on vo\u0303imalik o\u0303hus u\u0308he koha peal paigal seista. Seda nii viie meetri kui kilomeetri ko\u0303rgusel!"}, {"text_idx": "#000005", "text": "\u201cMo\u0303ned aastad tagasi, kui tegin endale helikopteri piloodi paberid ja lendama hakkasin, siis paljud so\u0303brad-tuttavad soovisid lennata,\u201d meenutab Ku\u0308tt. \u201cOli na\u0308ha, et sellisele atraktsioonile on Eestis no\u0303udlust ja keegi taolist teenust tol hetkel ei pakkunud. Ta\u0308naseks on kliendid meid ha\u0308sti vastu vo\u0303tnud.\u201d"}, {"text_idx": "#000006", "text": "Milline on Arno jaoks olnud senini elamusterohkeim so\u0303it? \u201cKo\u0303ige meeldeja\u0308a\u0308vam helikopteri lend on olnud Uus-Meremaal. Startisime mere a\u0308a\u0308rest, kus oli 25 kraadi sooja, ja\u0308tkasime lendu u\u0308le va\u0308inade, ma\u0308gede ja koskede ning maandusime lume ja ja\u0308rvedega ma\u0308gisel liustikul,\u201d ra\u0308a\u0308gib Ku\u0308tt. \u201cNeed maalilised vaated kopterist on seni ko\u0303ige meeldeja\u0308a\u0308vamad.\u201d"}, {"text_idx": "#000007", "text": "Kui soovid ise Summukaga ringi tiirutada hoia silm peal helikopteri lennukalendril, siin!"}]